REGULAMENTUL (CE) NR. 96/2007 AL COMISIEI
din 31 ianuarie 2007
de modificare a Regulamentului (CE) nr. 1898/2005 privind acordarea unui ajutor pentru achiziționarea de unt de către instituțiile și colectivitățile fără scop lucrativ
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1255/1999 al Consiliului din 17 mai 1999 privind organizarea comună a pieței în sectorul laptelui și produselor lactate (1), în special articolul 15,
întrucât:
(1)
Capitolul IV din Regulamentul (CE) nr. 1898/2005 al Comisiei din 9 noiembrie 2005 privind normele de aplicare ale Regulamentului (CE) nr. 1255/1999 al Consiliului în ceea ce privește măsurile de desfacere pe piața comunitară a smântânii, a untului și a untului concentrat (2) prevede acordarea unui ajutor pentru achiziționarea de unt de către instituțiile și colectivitățile fără scop lucrativ. Ținând seama de reducerea prețului de intervenție la unt și de reducerea ajutoarelor pentru unt prevăzute de alte programe de susținere a untului, se impune reducerea valorii acestui ajutor.
(2)
Regulamentul (CE) nr. 1898/2005 trebuie modificat în consecință.
(3)
Comitetul de gestionare a laptelui și a produselor lactate nu a emis un aviz în termenul stabilit de președinte,
ADOPTĂ PREZENTUL REGULAMENT:
Articolul 1
La articolul 74 alineatul (1) din Regulamentul (CE) nr. 1898/2005, suma de „60 EUR” se înlocuiește cu suma de „40 EUR”.
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 31 ianuarie 2007.